Լակշմի Ագարվալ

**Լակշմի Ագարվալ** (, ), թթվային հարձակումից փրկված հնդիկ ակտիվիստ, թթվային հարձակումից փրկվածների իրավունքների պաշտպան և հեռուստահաղորդավար։ Լակշմին Լակշմի հիմնադրամի հիմնադիրն ու նախագահն է, որը ոչ կառավարական կազմակերպություն է, որն օգնում է թթվային հարձակումից տուժածներին: Chhanv հիմնադրամի նախկին տնօրենն է։

2019 թվականին Կանանց և երեխաների զարգացման նախարարության, Խմելու ջրի և ջրահեռացման նախարարության և ՅՈՒՆԻՍԵՖ-ի կողմից արժանացել է Կանանց հզորացման միջազգային մրցանակին՝ «Կանգնեցնենք թթվի վաճառքը» արշավի համար: 2014 թվականին ստացել է «Խիզախ կանանց միջազգային մրցանակ»:

«Շիթեր» ֆիլմը հիմնված է նրա կյանքի վրա, գլխավոր դերում Դիպիկա Պադուկոնեն է։

## Վաղ կյանք և հարձակում
Լակշմին ծնվել է Նյու Դելիում։ 2005 թվականին Լակշմին եղելէ 15 տարեկան և սովորում էր 11-րդ դասարանում։ Նրան է մոտեցել Նաիմ Խանը՝ 32-ամյա տղամարդ, որը աշխատում էր հարևանությամբ։ Նա լակշմիին առաջարկություն է արել,բայց Լակշմին մերժել է այն: Աղջիկը ոչ ոքի չասաց այդ մասին, քանի որ ընտանիքը նրան կմեղադրեր և թույլ չէր տա, որ նա սովորի: Տասը ամիս անց, առավոտյան ժամը 10:45-ին, Լակշմին վերադարձել է Հան շուկայից և կրկին ամուսնության առաջարկ ստացավ Նաիմից: Ագարվալը չի պատասխանել: Շուտով Նաիմը և նրա ավագ եղբայր Քամրանը հարձակվել են և թթու լցրել նրա դեմքին։ Քամրանը գոռացել է Լակշմիի անունը, երբ Լակշմին շրջվել է, Նայիմը հետևի նստատեղից թթուն լցրել է նրա դեմքին: Լակշմին կորցրել է գիտակցությունը, իսկ ուշքի գալով՝ փորձել է գնալ և օգնություն կանչել, սակայն հայտնվել է մի քանի ճանապարհատրանսպորտային պատահարների մեջ։ Արան Սինգհ անունով տղամարդը ոստիկանություն է կանչել, բայց նա տեսել է, որ նրա մաշկը հալվում է թթվից և հասկացել է, որ եթե օգնության սպասես, կարող է շատ ուշ լինել: Ինչ-որ մեկը ջուր է ցողել նրա դեմքին՝ հույս ունենալով նվազեցնել այրվածքները, արդյունքում, թթուն ցած է իջել և այրել նրա պարանոցը: Արոնը նրան նստեցրել է իր մեքենայի հետևի նստատեղին և նրան տարել է բժիշկ Ռամ Մանոհար Լոխիայի հիվանդանոց, որտեղ անմիջապես ժամանել է ոստիկանությունը: Այնուհետև Արունը Լակշմիին հարցրել է իր ընտանիքի և այն մասին, թե որտեղ է նա ապրում: Ենթարկվել է մի քանի վիրահատության, այդ թվում՝ աչքի վիրահատության։ Նաիմ Խանը ձերբակալվել է և ավելի ուշ դատապարտվել 10 տարվա ազատազրկման:

## Հանրային շահերի պաշտպանության հարցերով Գերագույն դատարանի դատական նիստ
2006 թվականին Ագարվալը հանրային շահերի հայց է ներկայացրել Հնդկաստանի Գերագույն դատարան՝ փնտրելով նոր օրենք կամ փոփոխություններ գործող քրեական օրենքներում (ինչպիսիք են Հնդկաստանի Քրեական օրենսգիրքը, Հնդկական ապացույցների մասին օրենքը և Քրեական դատավարության օրենսգիրքը)՝ թթվային հարձակման հանցագործությունների հետ կապված և փոխհատուցում ստանալու համար: Նա կոչ է արել ամբողջովին արգելել թթվի վաճառքը՝ պատճառաբանելով կանանց նկատմամբ նման հարձակումների աճը ողջ երկրում:

Նիստի ընթացքում Կենտրոնը դատարանին հավաստիացրել է, որ կաշխատի նահանգների կառավարությունների հետ՝ թթուների վաճառքը կարգավորող օրենքներ ընդունելու և հարձակումներից տուժածների բուժման, փոխհատուցման, խնամքի և վերականգնման քաղաքականություն մշակելու համար։

2013 թվականին Գերագույն դատարանը վճիռ կայացրեց հօգուտ Ագարվալի՝ ստեղծելով Հնդկաստանում թթվի վաճառքի նոր սահմանափակումներ։ Նոր կանոնների համաձայն՝ թթուն չի կարող վաճառվել 18 տարեկանից ցածր որևէ մեկին, և գնորդները պետք է տրամադրեն անձը հաստատող լուսանկար: Դատարանը նաև հրամաններ է արձակել՝ կապված թթվային հարձակումից տուժածների բուժման, հետագա խնամքի, վերականգնման և փոխհատուցման վերաբերյալ:

## Ժողովրդական մշակույթում
2014 թվականին Լակշմին հայտնվել է իր կերպարանքով *«Նորածիններ» կարճամետրաժ վավերագրական ֆիլմում,* որի ռեժիսորն է Մեգա Ռամասվամին։

«Շիթեր» ֆիլմը, որը թողարկվել է 2020 թվականի հունվարի 10-ին, հիմնված է Ագարվալի կյանքի պատմության վրա։ Ֆիլմում Լակշմիին մարմնավորում է դերասանուհի Դիպիկա Պադուկոնը։

## Ծանոթագրություններ

Կատեգորիա:Ապրող անձինք
Կատեգորիա:Կին իրավապաշտպաններ
Կատեգորիա:Հնդիկ լրագրողներ
Կատեգորիա:Հնդիկ կանայք
Կատեգորիա:Հնդիկ կին ակտիվիստներ
Կատեգորիա:Հնդկաստանի իրավապաշտպաններ